Hoe hartkleppe deur sleutelgat chirurgie herstel word | RSGplus
Gepubliseer op 06/04/2016.
07/04/2016	Hoe herstel of vervang mens ‘n hartklep sonder om die pasiënt se borsbeen oop te sny sodat mens die hart blootlê? Jy doen dit deur ‘n klein snytjie in die regter-ribbekas tussen die ribbes te maak, en met langsteel-instrumente – een met ‘n kamera aan die voorpunt – deur die regterborsholte tot by en dan binne-in die hart te opereer. Met dié prosedure herstel die pasiënt vinniger, is die risiko vir infeksie laer omdat geen been deurgesny word nie, en – deur die gebruik van ‘n nuwer soort materiaal wat spoedig deur die liggaam se eie endoteelselle omring word en dus glad nie op die langtermyn verwerp word of tot stolsel-vorming kan lei soos konvensionele metaal- of varkkleppe nie om die klep te herstel – is die kans 90% dat die pasiënt nie ná 10 tot 15 jaar weer ‘n klepvervanging sal benodig nie.
Luister hier na die program. Hoe funksioneer jou hartkleppe?
Kyk en luister na die program oor hartklanke en verdere inligting hoe jou hartkleppe werk.
GesondheidHoe dinge werkWetenswaardig	20 likes	Kopiereg RSG 2017 ©